 A bí Kudirat Abiola ni ọdún 1951 ní ilú Zaria, òun ni ìyàwó keji ti Abiola fẹ tó si bi ọmọ mẹfa. Alhaja Kudirat Abiola pé ọdún mẹtàlélógún lónìí to wọ káà ilẹ sùn, ọpọ ló gbàgbọ pé ìkú rẹ kìí ṣe àmúwá ọlọrun nítori àwọn agbanípa ló pa a, nígbà ti ìjọba fi ọkọ rẹ sẹwọn. Wọn mú ọkọ rẹ nígbà ti wọn rii pe oun ló ń jawé olúbori nínú ìdìbò àpàpọ orílẹ-èdè Nàìjíríà lọdun 1993. Ẹ dá owó padà fáwọn ẹbí MKO Abiọla A bí Kudirat Abiola ni ọdún 1951 ní ilú Zaria, òun ni ìyàwó keji ti Abiola fẹ, tó si bi ọmọ mẹfa. Bí o tilẹ jẹ pé oríṣirísi ìwádìí ló wáyé lẹyìn ikú Kudirat, ní ọpọ ọdún lẹyìn ti ó ti kú, gẹgẹ bí ohun ti ìròyìn sọ, wọn pàṣẹ fún ènìyàn ẹlẹni mẹfà kan láti parí iṣẹ ọhun ni. Wọn pa Kudirat sínú ọkọ rẹ pẹlú ìbọn, bẹẹ ni awakọ rẹ náà bá ìṣèlẹ yìí lọ pẹlú, ṣùgbọn olùrànlọwọ pàtàkì rẹ tí wọn fẹsùn kàn pé ó lọwọ nínú iku rẹ, to wà nínú ọkọ pẹlú rẹ, kò fi ara pa rárá. Lẹyìn ikú Kudirat Abiola ní wọn yíi orúkọ ilé iṣẹ rẹdíò tí wọn pé ni Radio Democracy, ti wọn ṣẹṣe dá sílẹ ní Norway, pada sí Radio Kudirat. Eyi waye pẹlú àtilẹyin àwọn orilẹede bii Amẹríkà, ilẹ Gẹẹsì, Swedish, Danish àti ijọba Norway, lọna áti fí òpin si ìṣèjọba ológun ní Nàìjíríà pada, sí Radio Kudirat. Ní ọdún 1998, òpópónà kan ni New York náà tún yi orukọ pada láti máà jẹ Kudirat Abiola Corner. Lọdún 1998 bákan náà, Hamzat Al-Mustapha fara hàn nílé ẹjọ pẹlú ọmọ ààrẹ ológun àna Abacha, Mohammed ti wọn fi ẹsùn ikú Kudirat Abiola kan. Níbi ìgbẹjọ náà àwọn ti wọn jẹrìí pé àwọn ní àwọn pa Kudirat ni Sergeant Barnabas Jabila sọ pé àṣẹ Al-Mustapha ni àwọn tẹlé. Ní ọgbọn ọjọ nínú oṣù kẹfà ọdún 2012, wọn dá ẹjọ ikú fún Hamza Al-Mustapha àti Alhaji Lateef Shofolahan lóri pípa Kudirat Abiola. Ọlórí ẹsọ ààrẹ ni Al-Mustapha jẹ nígbà ti Shofolahan jẹ olùránlọwọ pàtàkì fún olóògbé náà. Ondo: Dejí sun ọmọ méje àtagbalagba meji mọlé nítorí pé ó ń bínú Kò sí àní àní pé, ti à bá ti ń sọrọ iromi Moshood Kasimawo Olawale MKO Abiola to n jo lori omi, à máa gbúròó Kudirat Abiola, akọni obinrin tó jẹ onilu to ń lu ilu fun lábẹ omi. : Kudirat Abiola: Akọni obìnrin tó jẹ igilẹyìn ọgbà fún ọkọ rẹ 